钦定古今图书集成/理学汇编/学行典/第245卷 > 赵文德
## 钦定古今图书集成/理学汇编/学行典/第245卷 > 赵文德

按《处州府志》：“赵文德，字秉仁，缙云人。少习举子业，博
通经史，卒业两雍，声华藉甚。母病，侍汤药弥旬，无少
懈，事兄抚侄，各极其情。邑东南马鞍岭冲险，行者病
之，捐资平治，遂成坦途，复建半岭亭以休风雨。又漴
岭界仙居，盗贼出没，德相地利，筑寨门为防御，地方
藉以安。万历戊子，岁饥，减直应籴，有不能举火者，予”
粟；有欲鬻妻子者，予镪，全活最众。无德色，例应就选，
以亲耄，遂隐居不仕，时以《孝隐》称。